Laima Jonutytė

Laima Jonutytė (g. 1959 m. balandžio 5 d.) – Lietuvos operos solistė (mecosopranas) ir muzikos pedagogė. Lietuvos nacionaliniame operos ir baleto teatre (LNOBT) debiutavo 1985 m. Larinos vaidmeniu P. Čaikovskio op. „Eugenijus Oneginas”. 1986 m. baigė asistentūrą Lietuvos muzikos akademijoje, stažavosi Danijoje pas prof. A. Orlowitzą. Nuo 1991 m. iki dabar yra LNOBT solistė. 2006 m. pelnė „Publikos simpatijų” www.culture.lt Operos ir baleto teatro „Publikos simpatijos“  operos solistės apdovanojimą, už nuopelnus scenoje buvo du kartus nominuota Auksiniam scenos kryžiui. L. Jonutytė imli įvairių kompozitorių stiliui, dirigentų ir režisierių idėjoms, artistiška, temperamentinga, nuolat pateikia įsimenančias ir estetines vaidmenų interpretacijas. Turi sukaupusi didžiulį operos vaidmenų repertuarą.

Dainininkė yra pastovi tarptautinių festivalių dalyvė, tiek solinės, tiek LNOBT karjeros keliais apkeliavo didžiąją dalį Europos, koncertavo Azijoje, JAV bei Lotynų Amerikoje.

 Biografija 
L. Jonutytė gimė Klaipėdoje, kur 1978 metais baigė Klaipėdos St. Šimkaus konservatoriją. Profesinį tobulėjimą tęsė Lietuvos muzikos akademijoje, mokėsi pas vokalo pedagogę Aldoną Kisielienę, ir 1985 metais įgijo operos solistės specialybę. Tais pačiais metais jauna solistė, pakviesta dirigento Rimo Geniušo, pirmą kartą pasirodė Lietuvos nacionalinio operos ir baleto teatro scenoje J. Haydno operoje „Žvejė“. Netrukus įvyko ir oficialus debiutas teatre: P. Čaikovskio operoje „Eugenijus Oneginas” solistė atliko Larinos vaidmenį. Šiame teatre savo profesinę karjerą tęsia iki šiolwww.culture.lt Pildant kūrybinį kraitį .

Sėkminga pradžia teatro scenoje L. Jonutytei atvėrė duris tiek solinei karjerai, tiek pedagoginei veiklai.

 Teatrinė ir koncertinė veikla 

 Lietuvos nacionalinis operos ir baleto teatras 
Per savo kūrybinę karjerą artistė LNOBT ir užsienio teatrų scenoje įkūnijo daugiau nei 32 įvairius vaidmenis.
Kompozitoriaus P. Eötvöso pageidavimu, atlikti Martinos Labordė vaidmenį ji buvo pakviesta į premjerinius operos „Meilė ir kiti demonai“ spektaklius Strasbūro operos teatre, kur dvi pirmąsias premjeras dirigavo pats Péter Eötvös.

Solistei dirigavo Mstislav Rostropovič, Kszysztof Penderecki, Justus Frantz, Jacek Kaspszyk, David Pary, P. Borin, G. Mais, Z. Zidvards, Ingo Ernst Reihl, Juozas Domarkas, Jonas Aleksa, Gintaras Rinkevičius, Saulius Sondeckis, Petras Bingelis, Martynas Staškus, Vytautas Viržonis, Modestas Pitrėnas ir kt.

L. Jonutytė gastroliavo Kinijoje www.lrytas.lt „Madam Baterflai“ rodoma didžiausioje Pietų Kinijos scenoje, Bulgarijoje, Ispanijoje www.balsas.lt LNOBT operos solistai Ispanijoje dainuos kartu su „Metropolitan Opera“ atlikėjais, Vengrijoje, Vokietijoje, JAV, Didžiojoje Britanijoje, Lotynų Amerikos šalyse, Estijoje, Latvijoje, Baltarusijoje ir kt.

 Solinė karjera 
Solistė dažnai dainuoja kameriniuose koncertuose, yra parengusi daugelio kompozitorių dainų programas. Solo partijas L. Jonutytė yra atlikųsi J. S. Bacho, A. Dvorako, W. A. Mozarto, F. Mendelssohn-Bartholdy, F. Schuberto, G. F. Handelio, L. van Beethoveno, G. Mahlerio ir kitų kompozitorių oratorijose, kantatose, mišiose.

Dalyvavo Schlesvig-Holsteino muzikos festivalyje Vokietijoje, Ravenos festivalyje Italijoje, Tarptautiniame muzikos festivalyje San Lorenzo de El Escorial Ispanijoje, Niurnbergo tarptautiniame sakralinės muzikos festivalyje Vokietijoje, Haydno – Schuberto festivalyje Vilniuje, Pažaislio muzikos festivalyje, yra nuolatinė daugelio muzikos festivalių dalyvė Lietuvoje www.balsas.lt Festivalis pradėtas M. Oginskio polonezu.

Siekdama sėkmės solinėje karjeroje artistė daug laiko skyrė saviugdai bei profesiniam tobulėjimui. 2010 metais L. Jonutytė stažavosi ir vokalinius gebėjimus ugdė pas vieną žymiausių pasaulio mecosopranų, Niujorko Metropolitano operoje dainuojančią Cynthia Lawrence.

 Pedagoginė veikla 
 2010–dabar, solinio dainavimo mokytoja Nacionalinėje M. K. Čiurlionio menų mokykloje;
 2007–2010 m., solinio dainavimo mokytoja Vilniaus Karoliniškių gimnazijoje.

 Apdovanojimai 
 Lietuvos nacionalinio operos ir baleto teatro 2006 metų operos solistės „Publikos simpatija“
 Už sukurtus „Suzuki“ (G. Puccini op. „Madam Baterflai“) ir „Fricka“ (R. Wagner op. „Valkirija“) L. Jonutytė buvo nominuota Auksiniam scenos kryžiui.

 Vaidmenys 

L. Jonutytė yra sukūrusi pagrindinius vaidmenis šiuose spektakliuose:
  Karmen (G. Bizet „Karmen“)
 Hana Glavari (Fr. Lehar „Linksmoji našlė“)
 Rozina (G. Rossini „Sevilijos kirpėjas“)
 Jonukas (E. Humperdinck „Jonukas ir Gretutė“)
Kiti žymiausi vaidmenys:
  Suzuki (G. Puccini „Madam Baterflai“)
 Fricka (R. Wagner „Valkirija“)
 Adaldžiza (V. Bellini „Norma“)
 Fenena (G. Verdi „Nabucco“)
 Zybelis, Marta (Ch. Gounod „Faustas“)
 Polina (P. Čaikovskij „Pikų dama“)
 Mirabela (J. Strauss „Čigonų baronas“)
 Preciozila (G. Verdi „Likimo galia“)
 Olga (P. Čaikovskij „Eugenijus Oneginas„)
 Senoji dama www.bernardinai.lt Joninių išvakarėse LNOBT scenoje – vasaros divertismentas su miuziklu „Kandidas“ (L. Bernstein „Kandidas“) Niklauzas, Mūza (J. Offenbach „Hofmano istorijos“)
 Martina Laborde (P. Eötvös „Meilė ir demonai“)
 Larina (P. Čaikovskij „Eugenijus Oneginas“)
 Ana (J. Strauss „Vienos kraujas“)
 Flora (G. Verdi „Traviata“)
 Emilija (G. Verdi „Otelas“)
 Amneris (G. Verdi „Aida“)
 Madalena (G. Verdi „Rigoletas“)
 Mari (R. Wagner „Skrajojantis olandas“) Mis Begot (B. Britten „Žaiskime operą“)
 Klarina (G. Rossini „Vedybų vekselis“)
 Mrs. Nolan (G. C. Menotti „Mediumas“)
 Bodessa (G. Puccini „Sesuo Andželika“)
 Čieska, Zita („Džani Skiki"),
 Eurilda (J. Haydn „Žvejės“)
 Lola (P. Mascagni „Cavalleria rusticana“)
 Ieva (B. Dvariono „Dalia“)
 Lapė (R. Portman „Mažasis princas“)

 Videografija 

 Išnašos 

 Nuorodos 
 „Meilės valsas“ operoje „Linksmoji našlė“
 L. Jonutytė atlieka „Vilijos dainą“ operoje „Linksmoji našlė“

Kategorija:Lietuvos operos dainininkai
Kategorija:Lietuvos muzikos pedagogai
Kategorija:Mecosopranai